थोहर-इसगी बाड़ें च लांदे न। इसगी कदें पानी देने दी लोड़ नी पौंदी। न्हाड़े ‘चा दूध बड़ी मिकदार च निकलदा ऐ। इसदे पत्तर जलोदर पर दिन्दे न। रस कन्नै च पाने ने पीड़ दूर हुंदी ऐ। एदे पंचांग जालिये केईं पेटै दे रोगें पर बरती जंदी ऐ। जलाबें दी दुआ एदे दुधै च बनाई जंदी ऐ। बवासीर पर दूधै दा हलका लेप लाने ने लाभ पुजदा ऐ। ददरी, कोह्ड़ पर बी एदा दुध बरतोन्दा ऐ। ए बक्करी दा मनभाना चारा ऐ। दवाइयें दे खेतरै ‘च ए बड़ी गै कम्मै दी चीज ऐ। एदे कुंगले गुत्थे दा आसरा बादी बिलकुल दूर करी दिन्दा ऐ।